《次秦少游春日偶题韵二首 其二》
宋代·钱协

春雪唯添鉴里丝，慵将泪眼看花枝。𨃟跻伏枕呻吟日，枉过还家一笑时。

作者简介：（1034—1097）杭州临安人，字穆父。钱彦远子。以荫知尉氏县。神宗召对称旨，以不附王安石，命权盐铁判官。历提点京西、河北、京东刑狱。奉使吊高丽，凡馈饩非旧例所有者皆不纳。归拜中书舍人。哲宗元祐初，以龙图阁待制知开封府，为宗室、贵戚所憾，出知越州，徙瀛州。召拜工部、户部侍郎，进尚书。复知开封府，临事益精。哲宗莅政，补翰林学士，为章惇诽诋，罢知池州。藏书甚富，工行草书。